Source: https://www.riigiteataja.ee/akt/109032012001?tegevus=telli-teavitus
Timestamp: 2020-08-14 08:39:00+00:00

Document:
Veokorraldaja kvalifikatsiooninõuded, koolituskursuse õppekava, koolitustunnistuse vorm ning kõrgkoolide ja nendes ettevalmistatavate erialade loetelu, mille lõpetajale antud kõrgkoolidiplom tõendab piisavaid teadmisi veokorraldaja koolituskursuse õppekavas loetletud ainetes – Riigi Teataja
Veokorraldaja kvalifikatsiooninõuded, koolituskursuse õppekava, koolitustunnistuse vorm ning kõrgkoolide ja nendes ettevalmistatavate erialade loetelu, mille lõpetajale antud kõrgkoolidiplom tõendab piisavaid teadmisi veokorraldaja koolituskursuse õppekavas loetletud ainetes
Veokorraldaja kvalifikatsiooninõuded, koolituskursuse õppekava, koolitustunnistuse vorm ning kõrgkoolide ja nendes ettevalmistatavate erialade loetelu, mille lõpetajale antud kõrgkoolidiplom tõendab piisavaid teadmisi veokorraldaja koolituskursuse õppekavas loetletud ainetes - sisukord
§ 2 Tasulise veoseveo veokorraldaja teadmised ja praktilised oskused
§ 3 Õppekava ülesanne
RT I, 09.03.2012, 1
Vastu võetud 29.02.2012 nr 19
Määrus kehtestatakse „Autoveoseaduse” § 7 lõike 7 alusel.
Määrus reguleerib ühenduse tegevusloa alusel korraldatava tasulise veoseveo veokorraldaja koolitamist, sätestab temale kvalifikatsiooninõuded, koolituskursuse õppekava, ametipädevust tõendava tunnistuse vormi ning kõrgkoolide ja nendes ettevalmistatavate erialade loetelu, mille lõpetajale antud kõrgkoolidiplom on aluseks isikule pädevuse tunnistuse andmiseks.
§ 2. Tasulise veoseveo veokorraldaja teadmised ja praktilised oskused
(1) Tsiviilõiguse küsimustes peab veokorraldaja:
1) tundma „Autoveoseadust” ja selle alamakte ning nendest tulenevaid õigusi, kohustusi ja vastutust;
2) tundma „Võlaõigusseadust”, eelkõige autovedude puhul kasutatavaid põhilisi lepinguliike ning nendest tulenevaid õigusi ja kohustusi;
4) olema suuteline hindama oma kliendi nõuet, mis käsitleb hüvitist veose kaotsimineku või rikkumise eest veo ajal või kohaletoimetamise hilinemise eest ning aru saama sellise nõude mõjust lepingulistele kohustustele;
5) teadma rahvusvahelisest kaupade autoveolepingu konventsioonist (CMR) tulenevaid eeskirju ja kohustusi;
6) tundma välisriikides tegutsemise, sealhulgas kabotaažvedude, nõudeid.
(2) Majandusõiguse küsimustes peab veokorraldaja:
1) teadma äriühingute eri vorme ning nende asutamise, registreerimise, tegevusalade muutmise ja tegevuse lõpetamise korda;
2) teadma veonduse alal kehtivaid nõudeid, õigusi, kohustusi, vastutust ja pankroti tagajärgi.
(3) Tööõiguse küsimustes peab veokorraldaja:
1) teadma „Töölepingu seaduse” sätteid;
2) tundma töö-, sõidu- ja puhkeaja valdkonnas kohaldatavaid õigusakte, eelkõige Nõukogu määruse (EMÜ) nr 3821/85 autovedudel kasutatavate sõidumeerikute kohta (EÜT L 370, 31.12.1985, lk 8–21), Euroopa Parlamendi ja nõukogu määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (ELT L 102, 11.4.2006, lk 1–14), ja „Liiklusseaduse” sätteid ning kõnealuste õigusaktide kohaldamise praktikat;
3) teadma autojuhi töö-, sõidu- ja puhkeaja nõudeid ning oskama neid juhtide töö planeerimisel kasutada;
4) teadma rahvusvahelisel autoveol sõidukil töötava meeskonna tööalase kokkuleppe (AETR) nõudeid ja oskama neid praktikas rakendada;
5) teadma töö- ja keskkonnaohutusega seotud tööandja ning töövõtja vahelisi vastastikuseid õigusi, kohustusi ja vastutust;
6) tundma pensioniga seotud õigusakte, pensionite liike, määrasid ja väljamaksmise korda;
7) teadma autovedudega seotud sotsiaalinstitutsioonide, sealhulgas ametiühingute, töönõukogude, usaldusisikute ja tööinspektorite ülesandeid ja tegevust;
8) teadma töövaidluste lahendamise võimalusi ja korda.
(4) Maksuõiguse küsimustes peab veokorraldaja:
1) teadma ettevõtluse maksustamise korda, maksuliike ja vastutuse küsimusi maksude ebaõige tasumise eest;
2) teadma maksuvabu teenuseid;
3) teadma sõidukite eri maksudega maksustamise aluseid;
4) teadma välisriikides taristu, näiteks teed, sillad ja tunnelid, kasutamise eest võetavaid makse ja sellekohase informatsiooni hankimise võimalusi.
(5) Äri- ja finantstegevuse juhtimise küsimustes peab veokorraldaja:
1) teadma erinevaid maksevahendeid ja -meetodeid ning nendega seotud erisusi;
2) teadma erinevaid krediidivorme ja nendest tulenevaid kohustusi;
3) teadma bilansi koostamise põhimõtteid ja oskama bilanssi tõlgendada;
7) teadma ettevõtte tegevuse kuluelemente ja olema võimeline arvestama kulusid ühe sõiduki, kilomeetri, reisi või tonni kohta;
9) teadma turunduse, reklaami ja avalike suhete põhimõtteid, kaasa arvatud transporditeenuse müügi edendamist ja klientide andmebaasi ettevalmistamist;
10) teadma ettevõtte tegevusega seotud riske ja nende riskide hindamist ning kindlustusliike;
11) teadma autoveol rakendatavat elektroonilist andmeedastuse- võimalusi;
12) oskama esitada veoteenuse eest arveid;
13) peab teadma tarneklauslite (Incoterms) tähendust ja mõju.
(6) Turule pääsu küsimustes peab veokorraldaja:
1) teadma tasulise ja oma kulul autoveo korraldamise nõudeid, eelkõige Euroopa Parlamendi ja nõukogu määruse (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51–71) ja Euroopa Parlamendi ja nõukogu määruse (EÜ) nr 1072/2009, rahvusvahelisele autoveoturule juurdepääsu käsitlevate ühiseeskirjade kohta (ELT L 300, 14.11.2009, lk 72–87) kohaldamise praktilisi meetmeid;
2) tundma autoveo ettevõtja asutamise korda;
3) teadma dokumente, mida nõutakse veoseveo teenuste korraldamisel, ja oskama neid käsitleda;
4) tundma autoveo teenuste turu korraldust, veoste käitlemist ja logistikat;
5) teadma piiriformaalsusi, tollidokumente ja TIR-märkmikku ning nende kasutamisest tekkivaid kohustusi ja vastutust.
(7) Tehniliste standardite ja vedude korraldamise küsimustes peab veokorraldaja:
1) teadma liikmesriikide sõidukite kaalu ja mõõtmeid reguleerivaid eeskirju ning korda, mida tuleb järgida suur- ja raskeveoste veo puhul;
3) teadma sõiduki tüübikinnituse, registreerimise ja tehnoülevaatuse korda;
5) teadma meetmeid, mida tuleb rakendada müra ja keskkonnasaaste vähendamiseks;
6) tundma eri tüüpi kaubakäitlus- ja laadimisvahendeid ning olema võimeline andma juhiseid kaupade peale- ja mahalaadimiseks;
7) oskama korraldada kombineeritud vedu;
8) oskama korraldada ohtlike veoste (ADR) ja jäätmete vedu ning teadma ohutusnõuniku kvalifikatsiooninõudeid;
9) oskama korraldada kiiresti riknevate toiduainete (ATP) vedu;
10) oskama korraldada elusloomade vedu.
(8) Liiklusohutuse küsimustes peab veokorraldaja:
2) oskama rakendada abinõusid, et tagada autojuhtide poolt liikmesriikide liiklusalaste õigusaktide nõuete järgimine, eelkõige seoses kiiruspiirangute, sõidueesõiguste, liiklusmärkide ja tulede kasutamisega;
4) teadma meetmeid, mida rakendada, õnnetusjuhtumi või liiklusalaste õigusaktide nõuete tõsise rikkumise kordumise vältimiseks;
5) peab teadma liikmesriikides kehtivaid liikluspiiranguid ja -keelde.
§ 3. Õppekava ülesanne
Veokorraldaja koolituskursuse õppekava määrab veokorraldaja koolitamise korralduslikud alused, kohustuslikud õppeained, nende mahud ja nõuded õppetulemuste hindamisele.
4) rahvusvaheline kaupade autoveolepingu konventsioon (CMR) ja sellest tulenevad kohustused;
5) riikidevahelised autoveoalased kokkulepped ja veondustegevus välisriikides, sealhulgas kabotaažveod.
1) tööleping, selle sõlmimine, muutmine ja lõpetamine ning töötasu, lisatasu, ületunnitasu, tasuline puhkus ja tasude väljamaksmise kord;
2) juhi töö-, sõidu- ja puhkeaja valdkonnas kohaldatavad õigusaktid, sealhulgas määrus (EMÜ) nr 3821/85, määrus (EÜ) nr 561/2006 ja „Liiklusseadus”;
4) rahvusvahelisel autoveol sõidukil töötava meeskonna tööalane kokkulepe (AETR) ning selle rakendamine;
7) autovedudega seotud sotsiaalpartnerite (ametiühingud, töönõukogud, usaldusisikud, tööinspektorid jne) ülesanded ja tegevus;
4) välisriikides taristu, näiteks teed, sillad ja tunnelid, kasutamise eest võetavad maksud ja tasud.
1) maksevahendid ja -meetodid, näiteks sularaha, krediitkaardid, võlakirjad, vekslid, pangaülekanded;
2) krediidivormid, näiteks arvelduskrediit, laen, garantii, hüpoteek, liising, rentimine, faktooring, ja nendest tulenevad kohustused;
3) ettevõtte bilanss;
4) ettevõtte kasumiaruanne;
10) ettevõtja tegevusega seotud riskid ja riskide hindamine ning kindlustuse liigid, näiteks vastutus-, vara-, õnnetusjuhtumi-, liiklus-, veosekindlustus;
11) elektrooniline andmete edastamine, töötlemine, säilitamine, sealhulgas elektroonilise andmeedastuse, sõiduki jälgimise ja teekonna planeerimise süsteemid;
12) veoseveo teenuste eest arveldamine;
13) tarneklauslid.
3) veoseveol vajalikud dokumendid, näiteks sõiduki dokumendid, sõidumeeriku salvestuslehed, kindlustus;
4) veoturu korraldus, veoste käitlemine ja logistika;
5) piiriformaalsused, tollidokumendid ja TIR-märkmikud ning nende kasutamisest tekkivad kohustused ja vastutus.
5) sõiduki poolt tekitatud müra ja keskkonnasaaste vähendamine;
6) eri tüüpi kaubakäitlus- ja laadimisvahendid ning protseduurid ja instruktsioonid kaupade peale- ja mahalaadimiseks;
7) kombineeritud vedude tehnika;
8) ohtlike veoste (ADR) ja jäätmete veo korraldamine ning ohutusnõuniku kvalifikatsiooninõuded ja ametisse nimetamine;
9) kiiresti riknevate toiduainete veo (ATP) korraldamine;
10) elusloomade veo korraldamine.
(1) Veokorraldaja koolitamist teostab Majandus- ja Kommunikatsiooniministeeriumi poolt tunnustatud õppeasutus, kes omab taseme ja täienduskoolituse kogemust autotranspordi valdkonnas.
(2) Ühenduse tegevusloa alusel korraldatava tasulise veoseveo eest vastutava veokorraldaja koolituskursuse kestus peab koolitamisel olema 76 õppetundi.
(3) Lõikes 2 nimetaud koolituse läbimiseks peab riigisisese veoseveo korraldamise eest vastutava isiku ametialase pädevuse tõendamise tunnistust omav isik läbima täienduskoolituse kestusega 20 õppetundi.
(4) Täienduskoolitus peab käsitlema § 4 lõike 1 punktides 4 ja 5, lõike 3 punktis 4, lõike 4 punktis 4, lõike 6 punktis 5, lõike 7 punktides 8 ja 9 ning lõike 8 punktis 5 toodud õppekava teemasid.
(1) Õppekava läbimiseks peab isik sooritama veokorraldaja koolituskursuse õppekavas ettenähtud õppeaineid hõlmava kirjaliku lõpueksami.
(2) Koolitust teostav õppeasutus annab käesoleva paragrahvi lõikes 1 nimetatud tunnistuse ka isikule, kes:
1) vastavalt „Autoveoseaduse” § 7 lõikele 4 ei pea läbima õppeasutuses veokorraldaja koolituskursust, kuid on õppeasutuses edukalt sooritanud § 6 lõike 1 kohase eksami;
2) vastavalt „Autoveoseaduse” § 7 lõikele 5 on lõpetanud Tallinna Tehnikaülikooli autotehnika või transpordi ja logistika erialal või samasuunalisel varem õppekavas olnud erialal või Tallinna Tehnikakõrgkooli logistika erialal, mida tõendatakse vastava kõrgkooli diplomiga.
Veokorraldaja tunnistus vormistatakse A4 formaadis paberil arvestades Euroopa Parlamendi ja nõukogu määruse (EÜ) nr 1071/2009 lisades II ja III toodud nõudeid.
Teede ja sideministri 22. septembri 2000. a määrus nr 75 „Veoseveo eest vastutava isiku kvalifikatsiooninõuete, koolituskursuse õppekava, koolitustunnistuse vormi ning kõrgkoolide ja nendes ettevalmistatavate erialade loetelu, mille lõpetajale antud kõrgkoolidiplom tõendab piisavaid teadmisi veoseveo eest vastutava isiku koolituskursuse õppekavas loetletud ainetes, kinnitamine” (RTL 2000, 103, 1624; 2008, 102, 1451) tunnistatakse kehtetuks.
Lisa Veoseveo veokorraldaja ametipädevuse tunnistuse vorm

References: § 2

§ 3
 § 7

§ 2

§ 3
 § 4
 § 7
 § 6
 § 7